open-index/open-wikipedia-markdown huggingface dataset:
პო დემერონი

**პო დემერონი** () — ერთ-ერთი წამყვანი პერსონაჟი 2015 წლის ფილმში „ვარსკვლავური ომები: ძალის გამოღვიძება“. სიუჟეტის მიხედვით, იგი არის X-ფრთიანი გამანადგურებლის პილოტი, რომელიც გენერალმა ლეია ორგანამ გააგზავნა იმ რუკის მოსაპოვებლად, რომელიც  ლუკ სკაიუოკერის ადგილმდებარეობის კოორდინატებს ასახავს.

პო არის წინააღმდეგობის პილოტი, აჯანყებულთა ალიანსის მებრძოლის შვილი, რომელსაც შეუძლია ნებისმიერი საფრენი აპარატის მართვა.

## რესურსები ინტერნეტში
* 
* 

## სქოლიო
კატეგორია:გამოგონილი მფრინავები
კატეგორია:ვარსკვლავური ომების პერსონაჟები
რამონ მაგსაისაი

**რამონ მაგსაისაი** (დ. 31 აგვისტო, 1907 — გ. 17 მარტი, 1957) — ფილიპინების სახელმწიფო და პოლიტიკური მოღვაწე. ქვეყნის პრეზიდენტი 1953-1957 წწ. მის სახელს ატარებს პრემია, რომელიც ითვლება ნობელის პრემიის აზიურ ვარიანტად. 

დაიბადა 1907 წელს კ. ლუსონზე. მეორე მსოფლიო ომის შემდეგ მეთაურობდა პარტიზანულ დაჯგუფებას. 1950 წელს პრეზიდენტმა ელპიდიო კირინომ დანიშნა ქვეყნის თავდაცვის მინისტრად. 1953 წელს აირჩიეს პრეზიდენტად. საპრეზიდენტო ვადის გასვლამდე დაიღუპა ავიაკატასტროფაში. მისი თანამდებობა დაიკავა ვიცე-პრეზიდენტმა კარლოს გარსიამ. 

## რესურსები ინტერნეტში
* რამონ მაგსაისაი britannica.com-ზე 

კატეგორია:ფილიპინების პრეზიდენტები
კატეგორია:ავიაკატასტოფაში დაღუპული სახელმწიფოს მეთაურები
კატეგორია:დაბადებული 31 აგვისტო
კატეგორია:დაბადებული 1907
კატეგორია:გარდაცვლილი   17 მარტი
კატეგორია:გარდაცვლილი 1957
სერხიო ოსმენია

**სერხიო ოსმენია** (დ.  9 სექტემბერი, 1878 — გ. 19 ოქტომბერი, 1961) — ფილიპინების სახელმწიფო და პოლიტიკური მოღვაწე. ფილიპინების პრეზიდენტი (1944-1946 წწ.), ვიცე-პრეზიდენტი (1936-1944 წწ.) და სენატის პეზიდენტი (1922-1934 წწ.). 

დაიბადა 1878 წელს ქალაქ სებუში. სან-კალოსის კოლეჯის დასრულების შემდეგ სწავლა გააგრძელა მანილის უნივერსიტეტში. 1935 წელს აირჩიეს ვიცე-პრეზიდენტად. მანუელ კესონის გარდაცვალების შემდეგ გახდა ქვეყნის პრეზიდენტი და ამ თანამდებობაზე დარჩა 1946 წლამდე. 

## რესურსები ინტერნეტში
* სერხიო ოსმენია ovp.gov.ph-ზე  

კატეგორია:ფილიპინების პრეზიდენტები
კატეგორია:დაბადებული   9 სექტემბერი
კატეგორია:დაბადებული 1878
კატეგორია:გარდაცვლილი 19 ოქტომბერი
კატეგორია:გარდაცვლილი 1961
უოლ-სტრიტის მგელი (2013 წლის ფილმი)

**უოლ-სტრიტის მგელი** () — მარტინ სკორსეზეს 2013 წლის ამერიკული ბიოგრაფიული ფილმი. ფილმი დაფუძნებულია ჯორდან ბელფორტის ამავე სახელწოდების მემუარებზე. თავად ბელფორტი სწორედ უოლ-სტრიტის მგლის სახელით იყო ცნობილი. ფილმი გადმოსცემს ნიუ-იორკელი ბროკერის გამდიდრების ისტორიას. დიკაპრიომ მიიღო ოქროს გლობუსი საუკეთესო მსახიობი კაცისთვის მიუზიკლსა ან კომედიაში.

## როლებში
*ლეონარდო დიკაპრიო — ჯორდან ბელფორტი
*ჯონა ჰილი — დონი აზოფი
*მარგო რობი — ნაომი ლაპალია 
*მეთიუ მაკ-კონეჰი — მარკ ჰანა 
*რობ რაინერი — მაქს ბელფორტი 
*ჟან დიუჟარდენი — ჟან-ჟაკ სორელი

## რესურსები ინტერნეტში
* 
* 
* 
* 
* 

## სქოლიო
კატეგორია:2013 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:მარტინ სკორსეზეს ფილმები
კატეგორია:Paramount Pictures-ის ფილმები
კატეგორია:ავტობიოგრაფიებზე დაფუძნებული ფილმები
ჩრდილოეთ ირლანდიის ეროვნული საფეხბურთო ნაკრები

**ჩრდილოეთ ირლანდიის ეროვნული საფეხბურთო ნაკრები** (, ) წარმოადგენს ჩრდილოეთ ირლანდიას საერთაშორისო ტურნირებზე და შეხვედრებზე ფეხბურთში. ნაკრების კონტროლს და ხელმძღვანელობას ახორციელებს 	ირლანდიის ფეხბურთის ასოციაცია.

### ეკიპირება 
## სამწვრთნელო შტაბი 
## რეკორდები
### ჩატარებული მატჩები 
### ბომბარდირები 
## მწვრთნელები 
*  პიტერ დოჰერთი (1951–1962)
*  ბერტი პიკოკი (1962–1967)
*  ბილი ბინგემი (1967–1971)
*  ტერი ნეილი (1971–1975)
*  დეივ კლიმენტსი (1975–1976)
*  დენი ბლენჩფლოუერი (1976–1979)
*  ბილი ბინგემი (1980–1994)
*  ბრაიან ჰამილტონი (1994–1998)
*  ლოური მაკმანამი (1998–1999)
*  სემი მაკლროი (2000–2003)
*  ლოური სანჩესი (2004–2007)
*  ნაიჯელ უორთინგტონი (2007–2011)
*  მაიკლ ონილი (2011–)

## ამჟამინდელი შემადგენლობა 
|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## რესურსები ინტერნეტში 
* ჩრდილოეთ ირლანდიის ფეხბურთის ფედერაციის საიტი
* 

კატეგორია:ევროპის ეროვნული საფეხბურთო ნაკრებები
კატეგორია:ჩრდილოეთ ირლანდიის ეროვნული სპორტული ნაკრებები
ეროვნული ნაკრები
იტალო-ვესტერნი

**იტალო-ვესტერნი**, *სპაგეტი ვესტერნი* — ვესტერნის ჟანრის ფილმების ერთ-ერთი ქვემიმდინარეობა, რომელიც წარმოიშვა 1960-იანი წლების შუაში სერჯო ლეონეს ვესტერნების პოპულარობის შედეგად. ამ ტერმინით აღნიშნავდნენ იტალიელი რეჟისორების მიერ გადაღებულ ვესტერნებს. ტერმინი პირველად ესპანელმა ჟურნალისტმა ალფონსო სანჩესმა გამოიყენა. იტალო-ვესტერნების უმრავლესობა იტალიურ ენაზე გამოდიოდა ან არ ჰქონდა ერთი ოფიციალური ენა. ტიპური იტალო-ვესტერნისთვის დამახაასიათებელია იტალიელი რეჟისორი, იტალიელებითა და ესპანელებით დაკომპლექტებული ტექნიკური ჯგუფი და სხვადასხვა ეროვნების სამსახიობო ანსამბლი. 1960-80 წლებში 600-ზე მეტი იტალო-ვესტერნი იქნა გადაღებული. მათგან ყველაზე ცნობილებს მიეკუთვნება სერჯო ლეონეს გადაღებული
„დოლარის ტრილოგია“: „ერთი მუჭა დოლარისთვის“ (1964), „რამდენიმე დოლარით მეტი“ (1965) და „კარგი, ცუდი და ბოროტი“ (1966).

## რესურსები ინტერნეტში
* The Spaghetti Western Database
* 10,000 Ways to Die  Book about Spaghetti Westerns made between 1963 and 1973, released under a Creative Commons license by its author Alex Cox.

კატეგორია:ვესტერნი
ბაიდოა

**ბაიდოა** (, ) — ქალაქი სომალის ცენტრალური ნაწილის სამხრეთ-დასავლეთში.

## გეოგრაფია 
მდებარეობს ქვეყნის დედაქალაქ მოგადიშოდან ჩრდილო-დასავლეთით 256 კმ-ში (ავტოგზით), ზღვის დონიდან 440 მეტრ სიმაღლეზე. ბეის რეგიონის რეგიონის ადმინისტრაციული ცენტრი.

## მოსახლეობა 
2012 წლის მონაცემებით ქალაქის მოსახლეობის რაოდენობა შეადგენს 157 500 ადამიანს; მოსახლეობა, უპირველეს ყოვლისა, წარმოდგენილია სომალის კლანებით — დიგილი და მირიფლე, რომლებიც ერთად რაჰანვინის სახელით არიან ცნობილი.

## პოლიტიკური სიტუაცია 
დღეისათვის ქალაქს აკონტროლებენ ეთიოპელი სამხედროები და AMISOM-ის სამშვიდობო ძალების რაზმები.

## სქოლიო 
კატეგორია:სომალის ქალაქები
პატარა საყვარელი მატყუარები (სერიალი)

thumb

***პატარა საყვარელი მატყუარები*** () — ამერიკული დრამატული სერიალი მოზარდებისთვის. იგი დაფუძნებულია ამავე სახელწოდების რომანზე, რომლის ავტორია სარა შეპარდი. სერიალის პრემიერა გაიმართა 2010 წლის 8 ივნისს ტელეკომპანია ABC Family-ზე და პირველი სეზონი დასრულდა 2011 წლის 21 მარტს. რეიტინგი ამ სეზონს მაღალი ჰქონდა, რამაც შემქმნელებს გადააწყვეტინა მასზე მუშაობის გაგრძელება. სერიალის მთავარი რეჟისორი არის ი. მარლენ კინგი.

## სიუჟეტი 
ამბავი ხდება როუზვუდში, გამოგონილ პატარა ქალაქში. სერიალი მთავარი პერსონაჟია ოთხი გოგონა, რომლებიც მათი საუკეთესო მეგობრის, ელისონის გაუჩინარებიდან ერთი წლის შემდეგ კვლავ იკრიბებიან. შეხვედრის ადგილას მათ ხვდებათ შეტყობინება ანონიმ A-სგან, რომელმაც მათი ყველა საიდუმლო იცის.

## ჯილდოები 
*საყვარელ მატყუარებს* აქვს მრავალი ჯილდო მიღებული, როგორიცაა : Teen Choice Awards,  People's Choice Awards, Banff Television Festival, NewNowNext Awards და ა.შ.

## სეზონები 
## რესურსები ინტერნეტში
* 
* 
* 

კატეგორია:ტელესერიალები ანბანის მიხედვით
ჰარგეისა

**ჰარგეისა** (, ) — ქალაქი სომალიში, არაღიარებული სახელმწიფო სომალილენდის დიდი ქალაქი და დედაქალაქი, სომალიში მაცხოვრებელთა რაოდენობით მეორე ქალაქი მოგადიშოს შემდეგ.

ჰარგეისა იყო ბრიტანეთის სომალის ადმინისტრაციული ცენტრი 1941 წლიდან 1960 წლამდე. 1960 წელს ბრიტანეთის სომალი შეუერთდა სომალის რესპუბლიკას.

ქალაქი მდებარეობს ზღვის დონიდან 1250-1300 მეტრ სიმაღლეზე.

## ინფრასტრუქტურა და ტრანსპორტი 
ქალაქში მოქმედებს 1958 წელს ბრიტანეთის სომალის რეჟიმის დროს აშენებული ჰარგეისას საერთაშორისო აეროპორტი (). მას მოდერნიზება ჩაუტარდა 1991 წელს.

ქალაქის ტრანსპორტი წარმოდგენილია რეისული ავტობუსებით და ტაქსებით.

ქალაქში არსებობს რამდენიმე უმაღლესი სასწავლო დაწესებულება, ჰარგეისას უნივერსიტეტის ჩათვლით.

## ღირსშესანიშნაობები 
ქალაქში არსებობს ძეგლი გამანადგურებელი «მიგ-ის» სახით. 1980-იანი წლების ბოლოს, როდესაც სომალის ცენტრალურმა ხელისუფლებამ დაკარგა კონტროლი რეგიონზე, ქალაქი განიცდიდა ჰაერიდან დაბომბას.

ჰარგეისას გარს ეკვრის სავანები, სადაც შეიძლება შევხვდეთ ნაირფეროვან ველურ ცხოველებს: ლომებს, ჯიქებს, სომალურ ველურ ვირებს და სხვა.

## რესურსები ინტერნეტში 
* Hargeisa City Government web Site 
* Hargeisa street scenes

## სქოლიო 
კატეგორია:სომალის ქალაქები
Uncut (ჟურნალი)

***Uncut*** (აგრეთვე ცნობილი როგორც ***UNCUT***) — ყოველთვიური ბრიტანული ჟურნალი, რომელიც ლონდონში გამოიცემა. მისი ძირითადი თემაა მუსიკა, თუმცა ჟურნალი მიმოიხილავს როგორც ფილმებს, ასევე წიგნებს. ჟურნალს აქვს სპეციალური დამატება *Uncut Legends*, რომლის ესა თუ ის გამოცემა მთლიანად ეძღვნება ერთ შემსრულებელს.

## რესურსები ინტერნეტში
* uncut.co.uk

## სქოლიო
კატეგორია:ბრიტანული მუსიკალური ჟურნალები
კატეგორია:1997 წელს დაარსებული ჟურნალები
Use Your Illusion II

***Use Your Illusion II*** — ჯგუფ Guns N' Roses-ის მეოთხე სტუდიური ალბომი, გამოცემული 1991 წლის 17 სექტემბერს ლეიბლზე Geffen Records. გამოვიდა ჯგუფის ტურნეს Use Your Illusion Tour პარალელურად. მისი პირველი დისკია *Use Your Illusion I* და ამრიგად, ორივე ერთად ითვლება ორმაგ ალბომად.

სინგლით "You Could Be Mine" *Use Your Illusion II* წინამორბედზე უფრო პოპულარული აღმოჩნდა, გაიყიდა რა გამოცემის კვირაში 770.000 ასლის ოდენობით და მოხვდა #1 პოზიციაზე Billboard 200-ში (შედარებისთვის - *Use Your Illusion I* გაიყიდა 685,000 ასლის ოდენობით. RIAA-მ ორივე ალბომს 7 გზის პლატინის სტატუსი მიანიჭა. ბრიტანეთის ჩარტში ალბომი #1 პოზიციაზე ერთი კვირის განმავლობაში იმყოფებოდა. ეს არის ჯგუფის უკანასკნელი ალბომი, რომლის ჩაწერაში იზი სტრედლინი მონაწილეობდა.

## სიმღერების სია 
## სერტიფიცირებები
## სქოლიო 
კატეგორია:1991 წლის ალბომები
კატეგორია:Guns N' Roses-ის ალბომები
კატეგორია:Geffen Records-ის ალბომები
კატეგორია:ალბომები მაიკ კლინკის პროდიუსერობით
დარენ მონაჰენი

**დარენ მონაჰენი** () — ამერიკელი ვიდეო თამაშების პროგრამისტი, ვიდეო თამაშების მწარმოებელი კომპანიის Obsidian Entertainment-ის საინფორმაციო სამსახურის უფროსი, პროდიუსერი და კომპანიის ერთ-ერთი დამაარსებელი.

## კარიერა
მონაჰენი 10 წელზე მეტია რაც მოღვაწეობს ვიდეო თამაშების ინდუსტრიაში, რომელიც ამ ხნის განმავლობაში მუშაობდა სხვადასხვა კომპანიებში, მათ შორის Interplay Entertainment-სა და Black Isle Studios-ში, სადაც იგი მუშაობდა აღმასრულებელ პროდიუსერად კომპანიისთვის. როგორც პროდიუსერი ხელმძღვანელობდა „Icewind Dale“ და „Baldur's Gate: Dark Alliance“ შექმნას.

## რესურსები ინტერნეტში
,

## სქოლიო
კატეგორია:ვიდეო თამაშების პროგრამისტები
კატეგორია:Fallout სერიის შემქმნელები
კატეგორია:Obsidian Entertainment
კატეგორია:Dungeons & Dragons-ის ვიდეო თამაშების დიზაინერები
კატეგორია:ცოცხალი ადამიანები
ტიმ კაენი

**ტიმოთი კაენი** ) — ვიდეო თამაშების დიზაინერი  და „Fallout“-ის ერთ-ერთი შემქმნელი (1997). 2009 წელს საიტ IGN-მა კაენი შეიყვანა სიაში „ასი საუკეთესო გეიმდიზაინერი“..

## ადრეული წლები
კალიფორნიაში დაამთავრა სკოლა. სწავლობდა ვირჯინიის უნივერსიტეტში. ამ წლების განმავლობაში მოღვაწეობდა, როგორც პროგრამისტი და მიიღო მონაწილეობა ვიდეო თამაშის „Grand Slam Bridge“-ის შექმნაში, რომელიც გამოვიდა 1986 წელს. 1989 წელს მიიღო ინფორმატიკის მაგისტრის ხარისხი კალიფორნიის უნივერსიტეტში.. 3.5 წლის მუშაობის შემდეგ, 1997 წელს გაყიდვაში გამოვიდა „Fallout. კაენი ერთდროულად მონაწილეობდა „Stonekeep“-ისა (1995) და „Star Trek: Starfleet Academy“-ის შემუშავებაში (1997).

1998 წელს დაწერა სცენარი „Fallout 2“-თვის და იმავე წელს დატოვა Interplay.

[მინი|ტიმ კაენი (შუაში) Troika Games თანადამუძნებლებთან, [ჯეისონ ანდერსონი (მხატვარი)|ჯეისონ ანდერსონთან და (მარცხნივ) ლეონარდ ბოიარსკისთან ერთად (მარჯვნივ)]]

## Troika Games
1998 წლის აპრილიდან დაიწყო მოღვაწეობა კომპანია Troika Games-ში, სადაც მუშაობდა ლეონარდ ბოიარსკისა და ჯეისონ დ. ანდერსონთან ერთად. იკავებდა პროექტის ლიდერისა და მთავარი პროგრამისტის პოსტს „Arcanum: Of Steamworks and Magick Obscura“-ს შექმნისას, რომელიც გამოვიდა Sierra On-Line-ის მიერ 2011 წელს.

შემდეგ პროექტში ისევ მუშაობდა ტომას რ. დერეკთან ერთად, რომელიც თავდაპირველად იყო „Fallout“-ის პროდიუსერი. როგორც პროექტის ლიდერმა და წამყვანმა პროგრამისტმა 20 თვის განმავლობაში გამოუშვა როლური ვიდეო თამაში „The Temple of Elemental Evil“ დაფუძნებული „Dungeons & Dragons“-ის სისტემაზე. თამაში გამოუშვა კომპანია Atari-მ 2003 წელს. კაენის თქმით, მას მოსწონდა თამაშის შექმნის პროცესი, თუმცა შედეგმა იგი არ დააკმაყოფილა.

ის მონაწილეობდა კომპანიის უკანასკნელ თამაშში „Vampire: The Masquerade – Bloodlines“, გამოშვებული კომპანია Activision-ის მიერ 2004 წელს. ასევე — პოსტაპოკალიფტური როლური თამაშის შექმნაზე, თუმცა ვერ შეძლო სპონსორის მოძიება. საბოლოოდ 2004 წლის ბოლოს იძულებული გახდა გაეთავისუფლებინა თანამშრომლების უმეტესობა, ხოლო 2005 წელს გამოაცხადა კომპანიის დახურვის შესახებ.

## Carbine Studios
2005 წლის აგვისტოში შეუერთდა Carbine Studios პროგრამირების დირექტორის თანამდებობაზე. მუშაობდა ფენტეზის ელემენტების მქონე მასიური მრავალმოთამაშიანი ონლაინ თამაშის შექმნაზე კომპანია NCSoft-სთვის. დაწინაურებული იქნა 2008  წელს..

## Obsidian Entertainment
2011 წლის აგვისტოში ტიმ კაენმა დატოვა Carbine Studios და შეუერთდა Obsidian Entertainment, როგორც მთავარი პროგრამისტი. მან შექმნა თამაში „Project Eternity“.

## პირადი ცხოვრება
კაენი იტანჯება თანდაყოლილი დალტონიზმით, რის შესახებაც მისცა ინტერვიუ პორტალ „Gamasutra“-ს. უყვარს იაპონური და ჩინური სამზარეულო.

2011 წლის 14 ივლისს დაქორწინდა რობერტ ლენდომზე.

## რესურსები ინტერნეტში
* ტიმ კაენი  MobyGames-ზე.
* 

## სქოლიო
კატეგორია:ამერიკელი ვიდეო თამაშების დიზაინერები
კატეგორია:ვიდეო თამაშების პროგრამისტები
კატეგორია:Fallout სერიის შემქმნელები
კატეგორია:Dungeons & Dragons-ის ვიდეო თამაშების დიზაინერები
კატეგორია:Obsidian Entertainment
კატეგორია:ვიდეო თამაშების დიზაინერები
კატეგორია:ცოცხალი ადამიანები
ხოსე ლაურელი

**ხოსე ლაურელი** (დ. 9 მარტი, 1891 — გ. 6 ნოემბერი, 1959) — ფილიპინების სახელმწიფო და პოლიტიკური მოღვაწე. იაპონიის მიერ მეორე მსოფლიო ომის პერიოდში შექმნილი მარიონეტული სახელმწიფოს ფილიპინების მეორე რესპუბლიკის პრეზიდენტი 1943–1945  წლებში. ფილიპინებში მიიჩნევა ქვეყნის მესამე პრეზიდენტად. 

მეორე მსოფლიო ომის პერიოდში თანამშრომლობდა იაპონიის მთავრობასთან. 1943 წელს აირჩიეს ფილიპინების მეორე რესპუბლიკის პრეზიდენტად. 1945 წელს იაპონიიის კაპიტულაციის შემდეგ ლაურელმა დაითხოვა მთავრობა, მალევე ამერიკის სამხედრო ძალებმა დააპატიმრეს და გამოკეტეს ტოკიოს ციხე სუგამოში. 

1946 წელს დაბრუნდა ფილიპინებში. 1948 წელს პრეზიდენტმა მანუელ როხასმა შეიწყალა. 1951 წელს აირჩიეს სენატში. იყო პრეზიდენტ რამონ მაგსაისაის მომხრე საპრეზიდენტო არჩევნებში. პოლიტიკიდან წავიდა 1957 წელს.

გარდაიცვალა 1959 წელს. 

## ლიტერატურა
* 
* 
* 
* 
* 

კატეგორია:ფილიპინების პრეზიდენტები
კატეგორია:დაბადებული  9 მარტი
კატეგორია:დაბადებული 1891
კატეგორია:გარდაცვლილი 6 ნოემბერი
კატეგორია:გარდაცვლილი 1959
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
ელპიდიო კირინო

**ელპიდიო კირინო** (დ. 16 ნოემბერი, 1890 — გ. 28 თებერვალი, 1956) — ფილიპინების სახელმწიფო და პოლიტიკური მოღვაწე. ქვეყნის მე-6 პრეზიდენტი 1948-1953 წწ.

დაიბადა 1890 წელს კ. ლუსონზე, სამხრეთ ილოკოსის პროვინციის ქალაქ ვიგანში. 1915 წელს დაამსრულა ფილიპინების უნივერსიტეტის იურიდიული ფაკულტეტი. მეორე მსოფლიო ომამდე  მანუელ კესონის ადმინისტრაციაში ეკავა ფინასთა და შემდეგ შინაგან საქმეთა მინისტრის თანამდებობები. ომის პერიოდში იაპონელებმა ციხეში გამოკეტეს. 1946 წლიდან ვიცე-პრეზიდენტია, ხოლო მანუელ კესონის გარდაცვალების შემდეგ პრეზიდენტის თანამდებობას იკავებს. 1949 წელს იგი კვლავ აირჩიეს პრეზიდენტად. 1953 წელს არჩევნები წააგო რამონ მაგსაისაისთან.

გარდაიცვალა კესონ-სიტში 1956 წელს. 

## რესურსები ინტერნეტში
* ელპიდიო კირინო

კატეგორია:ფილიპინების პრეზიდენტები
კატეგორია:ფილიპინების ვიცე-პრეზიდენტები
კატეგორია:დაბადებული 16 ნოემბერი
კატეგორია:დაბადებული 1890
კატეგორია:გარდაცვლილი 28 თებერვალი
კატეგორია:გარდაცვლილი 1956
სერბეთის ეროვნული საფეხბურთო ნაკრები

**სერბეთის ეროვნული საფეხბურთო ნაკრები** () წარმოადგენს სერბეთს საერთაშორისო ტურნირებზე და შეხვედრებზე ფეხბურთში. ნაკრების კონტროლს და ხელმძღვანელობას ახორციელებს სერბეთის ფეხბურთის ფედერაცია.

## რეკორდები
### ფეხბურთელების მიერ ჩატარებული თამაშების რაოდენობა 
### ბომბარდირები 
## მწვრთნელები 
*  სლობოდან სანტრაჩი (1994–1998)
*  მილან ჟივადინოვიჩი (1998–1999)
*  ვუიადინ ბოშკოვი (1999–2000)
*  ილია პეტკოვიჩი (2000–2001)
*  მილოვან დორიჩი (2001)
*  ბოშკოვი-ჩურკოვიჩი-სავიჩევიჩი (2001)
*  დეიან სავიჩევიჩი (2001–2003)
*  ილია პეტკოვიჩი (2003–2006)
*  ხავიერ კლემენტე (2006–2007)
*  მიროსლავ ჯუკიჩი (2007–2008)
*  რადომირ ანტიჩი (2008–2010)
*  ვლადიმირ პეტროვიჩი (2010–2011)
*  რადოვან ჩურჩიჩი (2011–2012)
*  სინიშა მიხაილოვიჩი (2012–2013)
*  ლიუბინკო დრულოვიჩი (2014)
*  დიკ ადვოკაატი (2014)
*  რადოვან ჩურჩიჩი (2014–)

## ფორმა
### ეკიპირება
2014 წლის ივლისიდან სერბეთის ნაკრების ფორმებს კერავს ინგლისური კომპანია Umbro.

### ფორმის ისტორია
#### იუგოსლავია
#### იუგოსლავია / სერბეთი და ჩერნოგორია
#### სერბეთი
### მიღწევები მსოფლიო ჩემპიონატზე
### მიღწევები ევროპის ჩემპიონატზე
## ამჟამინდელი შემადგენლობა 
|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## რესურსები ინტერნეტში 
* სერბეთის ფეხბურთის ფედერაციის საიტი

კატეგორია:ევროპის ეროვნული საფეხბურთო ნაკრებები
კატეგორია:სერბეთის ეროვნული სპორტული ნაკრებები
კატეგორია:სერბეთის ფეხბურთი
კარლოს გარსია

**კარლოს გარსია** (დ. 4 ნოემბერი, 1896 — გ. 14 ივნისი, 1971) — ფილიპინების სახელმწიფო და პოლიტიკური მოღვაწე. ქვეყნის პრეზიდენტი 1957-1961 წწ.

დაიბადა 1896 წელს. 1925 წელს დაიწყო პოლიტიკური კარიერა. 1925-1931 წლებში ფილიპინების კონგრესის წევრია. 1931-1946 წლებში ბოხოლიის გუბერნატორია. 1941-1953 წლებში სენატის წევრია. 1953-1957 წლებში ქვეყნის ვიცე-პრეზიდენტი და საგარეო საქმეთა მინისტრია, ხოლო 1957-1961 წლებში კი პრეზიდენტი. 

გარდაიცვალა 1971 წელს, დაკრძალულია მანილის საკათედრო ტაძარში. 
## რესურსები ინტერნეტში
* კარლოს გარსია www.ovp.gov.ph-ზე  

კატეგორია:ფილიპინების პრეზიდენტები
კატეგორია:ფილიპინების ვიცე-პრეზიდენტები
კატეგორია:დაბადებული  4 ნოემბერი
კატეგორია:დაბადებული 1896
კატეგორია:გარდაცვლილი  14 ივნისი
კატეგორია:გარდაცვლილი 1971
მოვაკანი (მრავალმნიშვნელოვანი)

საკუთარი სახელი **მოვაკანი** შეიძლება აღნიშნავდეს:

* მოვაკანი — ქალაქი მტკვრისა და ალაზნის შესართავთან
* მოვაკანი — ისტორიული მხარე, დაარსებული მოვაკანოსის მიერ
ბერბერა

**ბერბერა** (, ) — ქალაქი სომალის ჩრდილო-დასავლეთში. დღეისათვის ქალაქს აკონტროლებს თვითგამოცხადებული სახელმწიფო სომალილენდი. იგი ყველაზე უფრო დაცული პორტია ადენის ყურის სამხრეთ სანაპიროზე.

ქალაქი იყო ბრიტანეთის სომალის ადმინისტრაციული ცენტრი 1941 წლამდე.

ღრმაწყლიანი პორტის მშენებლობა დამთავრდა 1969 წელს საბჭოთა სამხედრო მშენებლების დახმარებით. სამოქალაქო ომამდე სომალიში ის გამოიყენებოდა, როგორც საბჭოთა სამხედრო-საზღვაო ბაზა, ხოლო შემდგომში მას იყენებდა აშშ. დღეისათვის გამოიყენება სავაჭრო პორტის სახით.

საზღვაო გზით დაკავშირებულია იემენის ქალაქ ადენთან, რომელიც მდებარეობს 255 კმ ჩრდილოეთით. საავტომობილო გზებით ქალაქი დაკავშირებულია სომალის ქალაქებთან — ჰარგეისასთან (150 კმ) და ბურაოსთან (120 კმ), ასევე მეზობელი ეთიოპიის დედაქალაქ ადის-აბებასთან (790 კმ).

1998 წლიდან დაწყებული, როდესაც ერიტრეამ ეთიოპია-ერიტრეის კონფლიქტის შედეგად ეთიოპიისათვის დაკეტა პორტი ასები, ბერბერას პორტი ძირითადი საექსპორტო-საიმპორტო პორტია ეთიოპიისათვის, რომელსაც არ გააჩნია ზღვაზე გასასვლელი და შესაბამისად საკუთარი პორტი. არაღიარებული სომალილენდისთვის ბერბერა უცხოური ვალუტის შემოსვლის მსხვილი წყაროა.

## აეროპორტი 
1970-იანი წლების დასაწყისში საბჭოთა კავშირმა ქალაქში ააშენა დიდი ასაფრენ-დასაჯდომი ზოლი საკუთარი სამხედრო-საზღვაო ავიაციისთვის, რომლის სიგრძე რეკორდულია აფრიკაში — 4140 მეტრი. 1977 წლის შემოდგომაზე ოგადენისთვის ბრძოლის დაწყების გამო პოლიტიკური სიტუაციის შეცვლის შემდეგ თანამშრომლობა საბჭოთა კავშირთან შეწყდა და მისი ადგილი მაშინვე აშშ-მა დაიკავა. ასაფრენ-დასაჯდომი ზოლი გადავიდა ამერიკელი სამხედროების მმართველობის ქვეშ და 1991 წელს სომალის დაშლამდე ამერიკული კოსმოსური შატლებისათვის იყო სარეზერვო დასაჯდომი ზოლის სიაში.

დღეისათვის სამოქალაქო მგზავრობის ფრენები ხორციელდება არაბთა გაერთიანებული საამიროების, კენიის და ეთიოპიის ავიაკომპანიების მიერ.

## სქოლიო 
კატეგორია:სომალის ქალაქები
შოთა ვოსკანიანი

**შოთა ვოსკანიანი** (; დ. 26 ივნისი, 1960, ერევანი) — სომეხი მხატვარი და მოქანდაკე.

## ბიოგრაფია
შოთა ვოსკანიანი დაიბადა 1960 წლის 26 ივნისს, ერევანში, სომხეთი. 1982-1987 წლებში, იგი მოსკოვის ხელოვნების უნივერსიტეტში სწავლობდა. 1995 წლიდან, იგი სომეხ მხატვართა კავშირის წევრია.

მისი ნამუშევრები გამოფენილია ერევნის სურათების გალერეასა და არცახის მუზეუმებში.

შოთა ვოსკანიანმა თავისი ნამუშევრები გამოფინა რუსეთში, სტოკჰოლმში, იერუსალიმში, გერმანიაში, საფრანგეთსა და ნიუ-იორკში.

## ნახატები

ფაილი:Memories, oil on canvas.JPG|მოგონებები
ფაილი:People and Puppets, oil on canvas.jpg|ადამიანები და მარიონეტები
ფაილი:Rop-Walker oil on paper.JPG|თოკზე მოსიარულე
ფაილი:Աղջիկը մրգամանով, կտավ յուղ.JPG|გოგონა ხილის თეფშით
ფაილი:Այգի, կտավ յուղ.JPG|ბაღი

## ქანდაკებები

Dedication to Velazquez.jpg|ეძღვნება ველასკესს
Juggler, bronze.jpg|ჟონგლიორი
Sensuality, bronze.jpg|მგრძნობელობა
Anticipation, broze, 29x14x14.jpg|წინათგრძნობა
A Girl with a Hat, bronze, 30x9x8cm.jpg|გოგონა შლიაპით

## რესურსები ინტერნეტში
* Official page 
* Կտավ. Շոթա Ոսկանյան
* Art 3000, art-3000, Shota Voskanyan
* Saatchi Art, Shota Voskanyan
* fine art america, Shota Voskanyan
* Artodyssey, Shota Voskanyan 
* Shota Voskanyan

## სქოლიო
კატეგორია:დაბადებული 1960
კატეგორია:სომეხი მხატვრები
კატეგორია:სომეხი მოქანდაკეები
კატეგორია:დაბადებული 26 ივნისი
კატეგორია:ცოცხალი ადამიანები
ნეიტი

160px|მინიატიურა|მარჯვნივ|ქალღმერთი ნეიტი ქვემო ეგვიპტის გვირგვინით
**ნეიტი** — საისის ომის ქალღმერთი, რომელიც ბერძნებმა ათენასთან გააიგივეს. გამოისახებოდა ანთროპომორფულად, ქვემო ეგვიპტის გვირგვინით. საისში იყო „ფუტკრის სახლი“ (ფუტკარი ქვემო ეგვიპტის სიმბოლო იყო), რომელიც ოსირისს ეკუთვნოდა და მისი „ზედამხედველი“ ნეიტი იყო. როგორც ჩანს, იგი უმნიშვნელოვანესი მებრძოლი ქალღმერთი იყო წინადინასტიურ ჩრდილოეგვიპტურ სამეფოში და ყველაზე მნიშვნელოვანი ქალღმერთი — დინასტიური პერიოდის დასაწყისში. მისი სიმბოლო იყო ორი გადაჯვარედინებული ისარი, ხანდახან ფართან ერთად ან ორი გადაჯვარედინებული მშვილდი. განსაკუთრებით აღსანიშნავია ის ფაქტი, რომ ფარაონ ჰორ აჰას სამარხში აღმოჩენილ სპილოს ძვლის ფირფიტაზე არსებული დღეისათვის დაფიქსირებული სამლოცველოს უძველესი გამოსახულება სწორედ ნეიტის სამლოცველოს წარმოადგენს. საისში მას მოიხსენიებდნენ, როგორც „მას, ვინც გააჩინა რა მაშინ, როცა ჯერ არც ერთი ბავშვი არ იყო გაჩენილი“. ახალი სამეფოს პერიოდიდან, ნეიტს ეძახდნენ „ყველაფრის დედასა და მამას“. ესნას ტაძრის კედლებზე გამოსახული კოსმოგონიის (რომაული პერიოდი) თანახმად, ნეიტმა სამყარო შვიდი მაგიური სიტყვის წარმოთქმით შექმნა. როგორც პირველყოფილი წყლების პერსონიფიკაცია, ის, ასევე, ქვეწარმავლების დედად ითვლებოდა. ხშირად მოიხსენიებოდა, როგორც სობეკის დედა. ასევე, ითვლებოდა, რომ მისი ნერწყვისაგან გაჩნდა რას მუდმივი მტერი, გველის სახის დემონი აპოპი, თუმცა ნეიტი თავად ებრძოდა მას თავისი ისრებით.

## ლიტერატურა
* 

კატეგორია:ეგვიპტური ღვთაებები
კატეგორია:ღმერთები ანბანის მიხედვით
აპოპი

[მინი|წითური კატის სახით გამოსახული [რა (ღვთაება)|რა (მარცხნივ) ნგმირავს აპოპს (მარჯვნივ).]]
**აპოპი** (**აპეპ** ; , ან **აპოფისი** ) — ყველაზე უარყოფითი დემონი ეგვიპტურ მითოლოგიაში და იმ დემონთაგან ერთ-ერთი, რომლებიც რას ღამის 12 საათის განმავლობაში, მისი მიწისქვეშეთში მოგზაურობისას ებრძოდნენ. გამოისახებოდა გიგანტური გველის სახით. აპოპი პირამიდების ტექსტებში მოხსენიებული არ არის. ის პირველად სარკოფაგების ტექსტებში ჩნდება (დაახლ. პირველი გარდამავალი პერიოდიდან). იყო ქაოსის პირველადი ძალებისა და ბოროტების სიმბოლო. თითქმის ყველა ძველეგვიპტური სოლარული ჰიმნი შეიცავს შელოცვებს აპოპის წინააღმდეგ. მიუხედავად იმისა, რომ რა მას ყოველ ღამეს ამარცხებს, თავს აღწევს წყვდიადს და აღმოსავლეთის ჰორიზონტზე ამობრწყინდება, აპოპის საბოლოო დამარცხება შეუძლებელია. შემდეგ საღამოს იგი კვლავ ხვდება რას ბახუზე — დასავლეთის ყველაზე შორეულ მთაზე, სადაც, ეგვიპტელთა წარმოდგენით, რა მიწისქვეშეთში ეშვება, სადაც აპოპი ცხოვრობს და სადაც თავიდან იწყება მათი ბრძოლა. ეგვიპტელები აპოპს, სახელის გარდა, მაგიური, დასაწყევლი სახელებითაც მოიხსენიებდნენ — „გასაქრობი“, „დამსხვრეული ძალით“ და სხვ.

## ლიტერატურა
* 

კატეგორია:ეგვიპტური ღვთაებები
იბერიის თემი

thumb|212x212px|იბერიის თემი ბიზანტიის იმპერიაში 1025 წელს.
**იბერიის თემი** (ბერძ. θέμα 'Ιβηρίας) — სამხედრო-ადმინისტრაციული ოლქი ბიზანტიის იმპერიაში, XI საუკუნეში, ქართული და სომხური მიწებისგან შედგენილი ერთეული. თემი შექმნილია, ბასილი II-ის მიერ, ბაგრატიონების დინასტიის  (1000–1021) დომენის ანექსიითა და რამდენიმე სომხური მიწების შემოერთებით. თემის მოსახლეობა იყო მულტიეთნიკური, ქართული უმრავლესობით. თემმა არსებობა შეწყვიტა 1074 წელს, თურქ-სელჩუკების შემოსევების შედეგად.

## შექმნა და გაფართოება 
[left|thumb|189x189px|იმპერატორი [ბასილი II]]
თემი შექმნილი იყო ბასილის მიერ, დავით III-ის მემკვიდრეობის მიღების შემდეგ. 979 წელს ბარდა სკლიაროსის აჯანყების წინააღმდეგ მონაწილეობისთვის, დავითს, ბასილისაგან გადაეცა იმიერ-ტაო, თეოდოსიოპოლი, ბასიანი და მისი მომიჯნავე სომხური მიწები. თუმცა, 987 წელს ბარდა ფოკას აჯანყების შემდეგ, დავითი ფოკას მიემხრო, რამაც გამოიწვია კონსტანტინოპოლის უნდობლობა კავკასიელი მმართველების მიმართ. აჯანყების დასრულების შემდეგ, დავითი იძულებული გახდა მემკვიდრედ ბასილი II-ე გამოეცხადებინა.

დავითის სიკვდილის შემდეგ (1000 წელს) მემკვიდრეობა გადაეცა ბასილ II-ს, ბაგრატ III იძულებული გახდა ეღიარებინა ბასილის მიერ მიერთებული ტერიტორიების ლეგიტიმურობა. თუმცა ბაგრატის შვილი, გიორგი I, ჯერ კიდევ პრეტენზიას აცხადებდა დავითის მემკვიდრეობაზე. გიორგი I 1014-1018 წლებში სამხრეთ ტაოში შეიჭრა. ასეთი არჩევანი განპირობებული იყო იმ დროს შექმნილი ხელსაყრელი საერთაშორისო ვითარებით. კერძოდ, ბიზანტიის იმპერიას აუჯანყდა ბულგარეთი. 1019 წელს ბასილი II-მ ბულგარელებთან ომი წარმატებით დაამთავრა და საქართველოს მეფეს სადავო ტერიტორიის დაცლა მოსთხოვა. მეფემ იმპერატორის მოთხოვნაზე უარი განაცხადა, რასაც მოჰყვა საქართველოს დამარცხება ბიზანტია-საქართველოს ომში (1021-1023). 1023 წელს გიორგი I იძულებული გახდა ზავის მძიმე პირობებს დასთანხმებოდა. იმიერტაო ისევ ბიზანტიას დარჩა. ბასილიმ მიღებული მიწებისგან იბერიის თემი შექმნა, დედაქალაქი კი თეოდოსიპოლისი გახდა.

## იხილეთ აგრეთვე 
* საქართველო-ბიზანტიის ომი (1021-1023)

## ლიტერატურა
* Toumanoff, Cyril., *Studies in Christian Caucasian History*, Georgetown University Press, Washington, 1967.
* Arutyunova-Fidanyan, Viada A., Some Aspects of the Military-Administrative Districts and Byzantine Administration in Armenia During the 11th Century, *REArm* 20, 1986-87: 309-20.

## სქოლიო
კატეგორია:ბიზანტიის თემები
ლინდსი ვონი

**ლინდსი კეროლაინ ვონი** (ქორწინებამდე **კილდოუ**; დ. 18 ოქტომბერი, 1984) — ამერიკელი მსოფლიო თასის მფლობელი სამთო მოთხილამურე. არის ოთხი მსოფლიო თასის მფლობელი. ვონი აგრეთვე არის ერთ-ერთი ექვსი ჩემპიონი ქალიდან, რომელმაც სამთო მოთხიმალურეთა მსოფლიო თასის ხუთივე კატეგორიაში გაიმარჯვა. ლინდსი ვონი ორგზის მსოფლიო ჩემპიონია და 2015 წლის 19 იანვრიდან რეკორდსმენია მსოფლიო თასის ცალკეული ეტაპების მოგებების საერთო რაოდენობით, აგრეთვე რეკორდსმენია სუპერ გიგანტში მოგებული ეტაპების რაოდენობით.

გათხოვილი იყო 2002 წლის ოლიმპიადის მონაწილე ამერიკელ სამთო მოთხილამურე ტომას ვონზე. 4 წლიანი თანაცხოვრების შემდეგ ერთმანეთს დაშორდნენ. 2013-2015 წლებში ვონი ხვდებოდა ცნობილ გოლფისტს ტაიგერ ვუდსს.

## კარიერა
ვონმა პირველი მედლის მოგება მოახერხა თავის მეოთხე ახალგაზრდულ ჩემპიონატზე 2003 წელს და სწრაფდაშვებაში მეორე ადგილი დაიკავა. 2004 წელს მარიბორში ვონმა გაიმეორა თავისი შედეგი დაშვებაში და ბრინჯაო აიღო სუპერ გიგანტში.

## რესურსები ინტერნეტში
*

## სქოლიო
კატეგორია:დაბადებული  18 ოქტომბერი
კატეგორია:დაბადებული 1984
კატეგორია:ამერიკელი სამთო მოთხილამურეები
კატეგორია:ცოცხალი ადამიანები
ჩაღათაი ულუსოი

**ჩაღათაი ულუსოი** ( დ. 23 სექტემბერი, 1990, სტამბოლი, თურქეთი) — თურქი მოდელი და მსახიობი.

## ბიოგრაფია 
ჩაღათაის მამა — ბულგარული წარმოშობის თურქია, რომელიც ბულგარეთიდან თურქეთში წავიდა ემიგრაციაში. დედა კი — ბოსნიური წარმომავლობისაა. მსახიობს ჰყავს უმცროსი ძმა, რომელსაც ატალაი ჰქვია. ჩაღათაი არა მარტო მსახიობი, არამედ მოდელიცაა, რაშიც მას განსაკუთრებულად უწყობს ხელს საკუთარი სიმაღლე (190 სმ). მსახიობმა თავისი კარიერა 19 წლის ასაკში დაიწყო მოდელობით. 2010 წელს მან მოიგო კონკურსი „თურქეთის საუკეთესო მოდელი“. იმავე წელს გამოცდები ჩააბარა სტამბოლის უნივერსიტეტში, ლანდშაფტის არქიტექტურის ფაკულტეტზე. პარალელურად მან სამსახიობო დაოსტატებაში დაიწყო მომზადება და „35 Buçuk 'aldıoyunculuk“-ის აკადემიის მხატვრული სასწავლებელის კურსებზეც მოეწყო. კურსის მასწავლებლები აღნიშნავდნენ მის ნიჭიერებასა და შრომის მოყვარეობაზე. ამასთან, მას შოუ-ბიზნესში დიდ მომავალს უწინასწარმეტყველებდნენ და ისინი მართლაც არ შემცდარან.

ჩაღათაის პირველი დებიუტი კინოში, 2009 წელს შედგა რეჟისორ ანადოლ ქართა-ლანის მხატვრულ ფილმში „Anadolu Kar-talları“, სადაც მან აჰმეთ ონურის როლი შეასრულა. იმავე წელს დაიწყეს მისი სინჯების გადაღება სერიალში „Adini feriha koydum“. სადაც მას ემირ საფაროღლუს როლი უნდა შეესრულებინა. აღნიშნული სერიალის 1-2 სეზონის გადაღებები 2011 წელს დასრულდა და მან დიდ აღიარებას მიაღწია: თვით თურქეთში, ბულგარეთში, პაკისტანში, რუსეთსა და სხვა ქვეყნებში. 1 და მე-2 სეზონების წარმატებების შემდეგ, მსახიობი 2012 წელს, შეუცვალეს რა სათაური სერიალს და უწოდეს „Emir'in Yolu“, მე-3 სეზონში მიიწვიეს გადაღებებზე მთავარ როლებში. იმავე წელს მსახიობი გადაიღეს მოკლემეტრაჟიან ფილმშიც. 2013 წელს მან სერიალ „Medcezir“-ზე დაიწყო მუშაობა, რომელის ქართული სახელწოდებაცაა „გზაჯვარედინი“. ამ სერიალში მან ერთ-ერთი მთავარი გმირის, იამან კოპერის როლი წარმატებით შეასრულა.

## რესურსები ინტერნეტში
*
*

კატეგორია:თურქი მოდელები
კატეგორია:თურქი მსახიობები
კატეგორია:დაბადებული 23 სექტემბერი
კატეგორია:დაბადებული 1990
კატეგორია:მსახიობები ანბანის მიხედვით
კატეგორია:ცოცხალი ადამიანები
კატეგორია:სტამბოლში დაბადებულები
ბორამა

**ბორამა** (, ) — ქალაქი სომალის ჩრდილო-დასავლეთით. ავდალის რეგიონის ადმინისტრაციული ცენტრი. მდებარეობს საკმაოდ ნაყოფიერ ზეგნებიან რაიონში, ეთიოპიის საზღვრიდან შორიახლოს.

## ისტორია 
შუა საუკუნეებში იყო ადალის სახელმწიფოს ნაწილი, ხოლო XIX საუკუნის ბოლოდან XX საუკუნის 60-იან წლებამდე — ბრიტანეთის სომალის ნაწილი. 2000-იანი წლებიდან დაწყებული, ქალაქი სადავო ტერიტორიაა ავტონომიის მოსურნე ავდალენდსა და თვითაღიარებულ სახელმწიფო სომალილენდს შორის.

## მოსახლეობა 
მოსახლეობის რაოდენობა 2005 წლის მონაცემებით შეადგენს 215 616 ადამიანს.

## ინფრასტრუქტურა 
ბორამაში მოქმედებს ამუდის უნივერსიტეტი (*Amoud University*). მოქმედებს აეროპორტი, საიდანაც ხორციელდება რეისები სომალის ბევრ ქალაქში და მეზობელ ქვეყნებში. ამას გარდა, ქალაქში არსებობს 4 დიდი ოტელი.

## დამეგობრებული ქალაქები 
*  ჰენლი-ონ-ტემსი

## სქოლიო 
კატეგორია:სომალის ქალაქები
მოლდოვის ეროვნული საფეხბურთო ნაკრები

**მოლდოვის ეროვნული საფეხბურთო ნაკრები** () წარმოადგენს მოლდოვას საერთაშორისო ტურნირებზე და შეხვედრებზე ფეხბურთში. ნაკრების კონტროლს და ხელმძღვანელობას ახორციელებს მოლდოვის ფეხბურთის ფედერაცია.

## ისტორია
მოლდოვის ფეხბურთის ფედერაცია დაარსდა 1990 წელს. თუმცა მოლდოვას არ უთამაშია არც ერთი ოფიციალური მატჩი 1991 წლამდე, პირველი მატჩი ჩაატარა საქართველოსთან, სადაც დამარცხდა 2–4.

მოლდოვის პირველი საკვალიფიკაციო იყო 1998 წლის მსოფლიოს ჩემპიონატის საკვალიფიკაციო ეტაპზე, სადაც ვერ გავიდა.

## მიღწევები
### მსოფლიოს ჩემპიონატზე
### ევროპის ჩემპიონატზე
## ამჟამინდელი შემადგენლობა 
შემადგნლობა მოცემულია 2015 წლის 12 ოქტომბერს შვედეთის ეროვნული საფეხბურთო ნაკრების წინააღმდეგ გამართული მატჩის მიხედვით.

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

### ყველაზე მეტი მატჩი
### ბომბარდირები
## მწვრთნელები
## რესურსები ინტერნეტში 
* მოლდოვის ფეხბურთის ფედერაციის საიტი

კატეგორია:ევროპის ეროვნული საფეხბურთო ნაკრებები
კატეგორია:მოლდოვის ეროვნული სპორტული ნაკრებები
კატეგორია:მოლდოვის ფეხბურთი
ხალდია

**ხალდია** (, *ხალდია*) — აღმოსავლეთ შავიზღვისპირეთში, ჩრდილო-აღმოსავლეთ ანატოლიის (თურქეთი) მთიანეთში მდებარე ისტორიული რეგიონი. ტერმინი დაკავშირებულია ანტიკურ ხანაში არსებულ ხალხთან, რომლებიც ამ რეგიონში სახლობდნენ, მათ ხალდებს (ან ხალიბებს) უწოდებდნენ. 840 წლებში, ხალდია იყო ბიზანტიის იმპერიის ერთ-ერთი თემი, ცნობილი როგორც **ხალდიის თემი** (). შუა საუკუნეების მიწურულს, ყოფილი თემის ტერიტორიაზე, დასაბამი დაედო ტრაპიზონის იმპერიას.

## გეოგრაფია 
თავდაპირველად, სახელი ხალდია გუმუშჰანეს . მართლაც ფოლადს ბერძნულად *ხალიბას* () ჰქვია, რაც შესაძლოა მათგან გამომდინარე ეწოდა. პირველი ბერძნული კოლონია ტრაპეზუსი, დაარსებული მილეტელი ბერძენი ვაჭრების მიერ, დათარიღებულია ძვ. წ. 756 წლით. ბერძნული კოლონიზაცია შემოიფარგლებოდა მხოლოდ სანაპირო ტერიტორით. მოგვიანებით, რომაელების კონტროლის ქვეშაც, სიტუაცია ანალოგიურად  დარჩა, რომი მხოლოდ ნომინალურად მოიცავდა ტომებს პონტოს მთიანეთში. პონტოს მთიანეთი ჯერ კიდევ დასახლებული იყო მეომარი ხალხებით, მაკრონებითა და სანებით, თუმცა საანპირო რეგიონები, ეკუთვნოდა რომაულ პროვინცია პონტოს სამეფოს. მხოლოდ ბიზანტიის იმპერატორმა, იუსტინიანე I-მა (527–565 წწ.) გააქრისტიანა, შემდგომ კი ცენტრალურ ხელისუფლებას დაუქვემდებარა ისინი. იუსტინიანემ მთელი რეგიონი, ტრაპეზუსსთან ერთად, დაუქვემდებარა ახლად შექმნილ პროვინცია არმენია I მაგნას.

VII საუკუნის მეორე ნახევარში, თემების სისტემის ჩამოყალიბებასთან ერთად, პონტოს რეგიონი გახდა არმენიაკონის თემის ნაწილი, თავდაპირველად როგორც ხალდიის სამმართველო, შემდეგ კი ხალდიის ნახევრად-საერისთავო. 840 წლისთვის, და შესაძლოა უფრო ადრე 824 წელს, ის წარმოადგენდა დამოუკიდებელ თემს. IX და X საუკუნის არაბი გეოგრაფები სხვადასხვაგვარად აღწერენ თემს: იბნ ხორდადბეჰი აღწერს, რომ თემი ითვლიდა 6 ციხესიმაგრეს, ქუდამა იბნ ჯაფარის ცნობით თემის ჯარი 4000 ითვლიდა.

1091–1098 და 1126–1140 წლებში თემი პრაქტიკულად ავტონომიური იყო ბიზანტიის იმპერიისაგან. პირველ პერიოდში იგი, თურქ-სელჩუკების მიერ მოწყვეტილი იყო ბიზანტიის იმპერიისაგან, ხოლო შემდგომ პერიოდში, მმართველი კონსტანტინე გაბრასი აჯანყდა იმპერატორ იოანე II კომნენოსის წინააღმდეგ. 1204 წელს, IV ჯვაროსნული ომის შედეგად, ბიზანტიის იმპერიის დაშლასთან ერთად, რეგიონი გახდა ახალი სახელმწიფოს, ტრაპიზონის იმპერიის ნაწილი, რომელმაც 1461 წლამდე გასტანა. საბოლოოდ ტრაპიზონის იმპერია ოსმალეთის იმპერიამ დაიპყრო.

## იხილეთ აგრეთვე 
* ტრაპიზონის იმპერია

## რესურსები ინტერნეტში 
*
*
*
*
*
*
*

## სქოლიო
კატეგორია:ბიზანტიის თემები
კატეგორია:ტრაპიზონის იმპერია
გალკაიო

**გალკაიო** (, , , ასევე ) — ქალაქი სომალის ცენტრალურ ნაწილში. მუდუგის რეგიონის ადმინისტრაციული ცენტრი. ფაქტობრივად ქალაქი გაყოფილია ორ ზონად — ჩრდილოეთი ნაწილი ეკუთვნის პუნტლენდის სახელმწიფოს, ხოლო სამხრეთი — გალმუდუგის სახელმწიფოს.

## ისტორია 
XX საუკუნის დასაწყისამდე იყო ჰობიოს სასულთნოს ნაწილი, ხოლო შემდეგ — იტალიის სომალის ნაწილი. სომალის დამოუკიდებლობის გამოცხადების შემდეგ გახდა მუდუგის რეგიონის ადმინისტრაციული ცენტრი.

## გეოგრაფია 
გალკაიო მდებარეობს სომალის ცენტრალური ნაწილის ჩრდილოეთში, 217 კმ-ით ჩრდილო-დასავლეთით ქალაქ ჰობიოდან, 219 კმ-ით სამხრეთ-დასავლეთით გაროუედან და 358 კმ-ით სამხრეთ-დასავლეთით კარდოდან.

ქალაქის კლიმატი ხასიათდება, როგორც ცხელი და მშრალი. ყველაზე უფრო გრილი თვეებია — ნოემბრიდან თებერვლის ჩათვლით, ამ პერიოდის საშუალო მინიმალური ტემპერატურა მერყეობს 23&nbsp;°C-დან 25&nbsp;°C-მდე. გაზაფხულობით საშუალო ტემპერატურა იწევს მაღლა; აპრილში იწყება წვიმების სეზონი. ყველაზე ცხელი თვეა — ივლისი, რომლის საშუალო მაქსიმუმი აღწევს 41&nbsp;°C-ს. სექტემბრისთვის სიცხე ცოტათი იკლებს. ნალექების საშუალო წლიური ნორმაა — დაახლოებით 133 მმ.

## მოსახლეობა 
2005 წლის მონაცემებით მოსახლეობის რაოდენობა შეადგენს 137 667 ადამიანს.. ის უპირველეს ყოვლისა წარმოდგენილია სომალური კლანებით — მაჯირტინით და დაროდით (ჩრდილოეთში) და ჰაბარ-გიდირის და ჰავიეს კლანებით (სამხრეთში). გალკაიო ისტორიულად სხვადასხვა კლანების დაპირისპირების ადგილია.

## ინფრასტრუქტურა 
ქალაქს ემსახურება აბდულაჰი იუსუფის სახელობის აეროპორტი. ავტოგზით შეერთებულია სომალის ჩრდილოეთით მდებარე ქალაქებთან — გაროუე და ბოსასო. ქალაქში არსებობს რამდენიმე სკოლა, ასევე პუნტლენდის უნივერსიტეტის ფილიალი. გალკაიო ვაჭრობის მთავარი ცენტრია რეგიონში.

## სქოლიო 
კატეგორია:სომალის ქალაქები
ალვორადა-დი-მინასი

**ალვორადა-დი-მინასი** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 657 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ კონსეისან-დუ-მატუ-დენტრუს შემადგენლობაში.

2010 წლის მონაცემებით, მოსახლეობა 3 546 ადამიანს შეადგენდა, მოსახლეობის სიმჭიდროვე 9,48 კმ²-ზე. ფართობი 374 008 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
საქსი (დანა)

[thumb|[მეროვინგების ეპოქის საქსები]]
thumb|ავთენტური საქსის ნარჩენები და მისი თანამედროვე რეპლიკა
**საქსი** ან **სკრამასაქსი** () — ძველი გერმანელების მოკლე ხმალი. ზოგიერთი თვალსაზრისით, „საქსების“ სახელი სწორედ ამ მოკლე ხმლის სახელწოდებიდან მოდის. გამოიყენებოდა ევროპაში. ადრეულ შუა საუკუნეებში კონკურენციას უწევდა ხმალს. ხშირად საქსებად იწოდებოდა დანები, რომელთა სიგრძეც შეადგენდა არაუმეტეს 30 სმ-ისა და რომლებსაც, როგორც წესი, ჰქონდათ მდიდრულად მორთული ქარქაშები.

საქსის პირის სიგრძე ნახევარ მეტრს აღწევდა, სიგანე 5 მმ-ზე მეტი (სკანდინავიელებთან 8 მმ-მდე), ალესვა ცალმხრივი, ბოლო წვერმახვილი, ტარი, როგორც წესი, ასიმეტრიული. სახელურის ზედაპირი ხშირად ყვავის თავის ფორმით ირთვებოდა.

## იხილეთ აგრეთვე 
* დანა
* ხანჯალი
* საქსები

კატეგორია:დანები
კოლუმბა

[thumb|250px|წმინდა კოლუმბა ვიტრაჟზე [ობანი|ობანში]]
**კოლუმბა** (იგივე **კრიმთანი** (*Crimthann*), თანამედროვეების მიერ *კოლუმბად*, *კოლუმ კილედ*, *კოლმ კილედ* წოდებული, რაც ნიშნავს „ეკლესიის მტრედს“; დ. 521, გარტანი, დონეგალის საგრაფო, ირლანდია — გ. 9 ივნისი, 597) — ირლანდიელი წმინდანი, ბერი, ქრისტიანობის მქადაგებელი შოტლანდიაში. წმინდა კოლუმბა „ირლანდიის თორმეტი მოციქულიდან“ ერთ-ერთად ითვლება. 563 წელს წმინდა კოლუმბამ შოტლანდიის ტერიტორიაზე პირველი მონასტერი დააარსა და იქ მღვდელი იყო.

მისმა ქადაგებამ დიდი როლი ითამაშა „ქრისტიანობის გავრცელებაში ბრიტანელ პიქტებსა და სკოტებს შორის, მოგვიანებით კი ანგლოსაქსებშიც“.

## რესურსები ინტერნეტში 
*St. Columba of Iona Orthodox Monastery 
*CELT: *On the Life of Saint Columba (Betha Choluim Chille)* (tr. W. Stokes)
*CELT: *The Life of Columba, written by Adamnan* (tr. W. Reeves)
*BBC: St Columba
*The Church of St Michael and All Angels website: St Columba of Iona, Apostle to the Picts
*St Columba on SaintsAlive
*Photo of the birthplace of Columcille at Gartan 
*Coláiste Choilm
*St Columba's Church of Ireland in Portadown

## სქოლიო
კატეგორია:ირლანდიელი წმინდანები
კატეგორია:შოტლანდიელი წმინდანები
კატეგორია:დაბადებული 521
კატეგორია:გარდაცვლილი 9 ივნისი
კატეგორია:გარდაცვლილი 597
პია ვურტცბახი

200პქ|მინი
**პია ვურტცბახი** (დ. 24 სექტემბერი, 1989, შტუტგარტი, გერმანია) ასევე ცნობილია, როგორც **პია რომერო** — გერმანული წარმოშობის ფილიპინელი მსახიობი, მოდელი და ფილიპინების სილამაზის დედოფალი. 2015 წლის 20 დეკემბერს იგი „მის სამყარო 2015“ გახდა.

დაიბადა 1989 წლის 24სექტემბერს, გერმანიაში, ქალაქ შტუტგარტში, გერმანელი მამისა და ფილიპინელი დედის ოჯახში. თავისუფლად საუბრობს სებუანურად, ინგლისურად, გერმანულად და ტაგალურად. 

## სქოლიო
კატეგორია:ფილიპინელი მსახიობები
კატეგორია:ფილიპინელი მოდელები
კატეგორია:მის სამყარო
კატეგორია:დაბადებული 1989
კატეგორია:დაბადებული 24 სექტემბერი
კატეგორია:ცოცხალი ადამიანები
შეკავშირების შეცდომა

**შეკავშირების შეცდომა** () — ფორმალური შეცდომა ლოგიკაში, როდესაც ადგილი აქვს ვარაუდს, რომ მეტად განსაზღვრული გარემოებების ხდომილებათა რაოდენობა აღემატება ერთი ზოგადი გარემოების ხდომილებათა რაოდენობას.

ყველაზე ხშირად გამოყენებული მაგალითი ეკუთვნით ამოს ტვერსკის და დანიელ კანემანს:
*ლინდა 31 წლის არის, ის მარტოხელა, გულახდილი და ძალიან გონებამახვილია. მისი სპეციალობა ფილოსოფიაა. სტუდენტობისას ის მეტად დაინტერესებული იყო დისკრიმინაციის და საზოგადოებრივი სამართლის საკითხებით. მან ასევე მონაწილეობა მიიღო ბირთვული იარაღის საწინააღმდეგო დემონსტრაციებში.*
შემდეგი ორი ვარიანტიდან, რომელი უფრო შესაძლებელია?
# ლინდა არის ბანკის მოლარე-ოპერატორი.
# ლინდა არის ბანკის მოლარე-ოპერატორი და ის ფემინისტური მოძრაობის აქტიური წევრია.

რესპოდენტთა უმრავლესობამ აირჩია მეორე ვარიანტი; თუმცა, მათემატიკური სტატისტიკიდან გამომდინარე, მხოლოდ ერთ-ერთი მოვლენის მოხდენის ალბათობა (როგორც ეს პირველ ვარიანტშია) ყოველთვის აღემატება ან უტოლდება ორივე მოვლენის ერთდროულად მოხდენის ალბათობას (მეორე ვარიანტი). თუ ორ მოვლენას აღვნიშნავთ *A*-თი და *B*-თი, უტოლობას შემდეგი სახე ექნება: \Pr(A \land B) \leq \Pr(A) და \Pr(A \land B) \leq \Pr(B).

მაგალითისთვის, რომც ავირჩიოთ უმცირესი ალბათობა იმის, რომ ლინდა იყოს ბანკის მოლარე-ოპერატორი, ვთქვათ, ალბ(ლინდა არის ბანკის მოლარე-ოპერატორი) = 0,05 და მაღალი ალბათობა, რომ ის არის ფემინისტი, ვთქვათ, ალბ(ლინდა არის ფემინისტი) = 0,95, მაშინ მოვლენათა ურთიერთდამოუკიდებლობის შემთხვევაში, ალბ(ლინდა არის ბანკის მოლარე-ოპერატორი და ლინდა არის ფემინისტი) = 0,05 × 0,95 ან 0,0475; შესაბამისად, ის ნაკლებია, ვიდრე ალბ(ლინდა ბანკის მოლარე-ოპერატორია).

ტვერსკი და კანემანი ამტკიცებენ, რომ ხალხის უმრავლესობა ზემოაღნიშნულ ამოცანას არასწორად ხსნის, რადგან ისინი იყენებენ ევრისტიკულ (მარტივად გამოთვლის პროცედურა) გამომხატველობას მსჯელობის პროცესში: მეორე ვარიანტი უფრო მეტად „გამომხატველი“ (ტიპობრივი) ჩანს, ლინდას დახასიათებიდან გამომდინარე, მიუხედავად იმისა, რომ მისი მათემატიკური ალბათურობა აშკარად ნაკლებია.

სხვა დემონსტრაციებში ისინი ამტკიცებდნენ, რომ კონკრეტული სცენარი ერთი შეხედვით მეტად ალბათური ჩანდა გამომხატველობის გამო, თუმცა თითოეული დამატებული დეტალი სინამდვილეში სცენარს უფრო და უფრო ნაკლებად ალბათურს გახდიდა. ამრიგად, ის შეიძლება შევადაროთ მაცდური სიცხადის ან სრიალა ფერდობის შეცდომებს. მოგვიანებით კანემანმა გამოთქვა მოსაზრება, რომ შეკავშირების შეცდომა გავრცელების უგულვებელყოფის სახეა.

## სქოლიო 
კატეგორია:ლოგიკური შეცდომები
კატეგორია:კოგნიტური მიკერძოებულობები
კატეგორია:მათემატიკური სტატისტიკა
ინტენდანტი

**ინტენდანტი** (გენერალ-ინტენდანტი, ფრანგ. intendant — მმართველი, ზედამხედველი) — ფინანსების მართვაზე ან ზედამხედველობაზე უფლებამოსილი ოფიციალური პირი.

## საფრანგეთში
ოფიციალური პირი XV—XVIII ს.ს. საფრანგეთში, რომელიც პასუხისმგებელი იყო ცალკეული სახელმწიფო სფეროების ზედამხედველობაზე: ვაჭრობის, ფინანსების, პოლიციის, უძრავი ქონების და სხვ. მინისტრებისათვის შეუფერებელი ასეთი უფლებამოსილება შემოღებული იქნა კარდიონალ რიშელიეს (1585—1642) მიერ, რომელიც მიისწრაფოდა ადმინისტრაციული აპარატის ცენტრალიზებისაკენ.  

1552 წელს ანრი II-მ შემოიღო ფინანსთა ინტენდანტის თანამდებობა, რომლითაც მაშინ სამი ადამიანი იყო დაკავებული. 1561 წელს შემოღებულ იქნა მათზე მაღალი - ფინანსთა სუპერინტენდანტის თანამდებობა, რომელსაც დაემორჩილა მანამდე არსებული სამი ინტენდანტი. 1581 წელს ანრი III-მ დააწესა სასახლის მთავარი ინტენდანტის თანამდებობა. მუსიკის მთავარი ინტენდანტის უფლებამოსილება პირველად გადაეცა იტალიერლ მევიოლინეს, ბალთაზარინ დე ბელჯოზოს, რომელმაც დადგა სპექტაკლი ”დედოფლის კომედიური ბალეტი”. მან პირველად მოახდინა სპექტაკლში მუსიკისა და ცეკვის წარმოდგენა, როგორც სასცენო ხელოვნება, ამასთანავე სათავე დაუდო სასახლის ბალეტს.   

XVII—XVIII ს.ს. არსებობდნენ აგრეთვე, პროვინციების ინტენდანტები, რომლებიც ფლობდნენ სასამართლო, საპოლიციო, ფინანსურ და სამხედრო ხელისუფლებასაც კი ზოგიერთ ადგილებში. ცენტრალურ ხელისუფლებაზე დაქვემდებარებულობა მათ უფლებას აძლევდა ყოფილიყვნენ მმართველთა ნებისმიერი სურვილის ერთადერთი შემსრულებელნი. გუბერნატორთაგან განსხვავებით, რომლებიც აუცილებლად წარჩინებულთა კლასიდან ინიშნებოდნენ, ინტენდანტებად მსახურობდნენ მხოლოდ საშუალო კლასის წარმომადგენლები. ინტენდანტებს ბევრად უფრო მეტი უფლებამოსილება ჰქონდათ, ვიდრე გუბერნატორებს. მოგვიანებით პროვინციების ინტენდანტთა ბევრი ფუნქცია გადავიდა პრეფექტების ხელში.
## ესპანეთში
მონარქიულ ესპანეთში ინტენდანტი  — მატერიკზე და კოლონიურ ესპანეთში ინტენდანსიის — სპეციალური ადმინისტრაციის (ფაქტობრივად, ადმინისტრაციულ-ტერიტორიული) ერთეულის მეთაური. 
## არმიაში
ამის გარდა, ინტენდანტი - შეიარაღებული ძალების ოფიციალური პირი, რომელიც პასუხისმგებელია ჯარის მომარაგებასთან დაკავშირებულ საკითხებზე. მას შემდეგ, რაც XIX საუკუნიდან დაწყებული ინტენდანტები არსებობდა ფრანგულ, გერმანულ, რუსულ, ავსტრო-უნგრეთულ და სხვა არმიებში.
### რუსეთის იმპერიაში
ინტენდანტის თანამდებობა არსებობდა რუსეთის არმიის სამხედრო-საველე შტაბში 1812—1868 წ.წ. იგი პასუხისმგებელი იყო სავაჭრო მომარაგებაზე, ფინანსებზე, მედიცინაზე, არმიის ვეტერინარულ და ნივთებით უზრუნველყოფაზე. ასევე უწოდებდნენ ამ სახელს 1864-1867 წ.წ. რუსეთის იმპერიის სამხედრო სამინისტროს მთავარი საინტენდანტო სამმართველოს მეთაურს.

* გენერალ-ინტენდანტი (1812—1868), იგივე არმიის გენერალ-ინტენდანტი
* 1868 — არმიის გენერალ-ინტენდანტის სამსახური შეიცვალა არმიის ინტენდანტით. 

### საბჭოთა კავშირში
ინტენდანტის სამსახური საბჭოთა შეიარაღებულ ძალებშიც არსებობდა 1940—1955 და 1958—1959 წ.წ.
კატეგორია:თანამდებობები
კატეგორია:ოფიციალური პირები
კატეგორია:ძველი რეჟიმის თანამდებობები
კატეგორია:საფრანგეთის ოფიციალური პირები
კატეგორია:სამხედრო პირები
კატეგორია:არმია
კატეგორია:ოფიცრები
ოჩანის ციხე

**ოჩანის ციხე** — თავდაცვითი ნაგებობა თიანეთის მუნიციპალიტეტში. მდებარეობს ივრის ხეობის ზემო წელზე, მდ. ივრის პირას.

## ადგილმდებარეობა
## ისტორია
1513 წელს ამ ოჩანის ციხეში დამალა გარსევან ჩოლოყაშვილმა ყრმა ლევანი, რომელიც შემდეგ გამეფდა კახეთში.

## სქოლიო
კატეგორია:თიანეთის მუნიციპალიტეტის ციხესიმაგრეები
ციფრული დისტრიბუცია

**ციფრული დისტრიბუცია** ან **ციფრული გავრცელება** () — ინფორმაციის ლეგალურად გავრცელების ერთ-ერთი თანამედროვე მეთოდი  ინტერნეტის მეშვეობით ინფორმაციის მატარებლის გამოყენების გარეშე. ციფრული დისტრიბუციის უპირატესობა ის არის, რომ მისი გამოყენებით, ადვილად და სწრაფად არის შესაძლებელი საჭირო პროგრამული უზრუნველყოფის შეძენა. ციფრული დისტრიბუციის პლატფორმების მაგალითებია: Steam, Direct2Drive, Origin და სხვა.

## სქოლიო
კატეგორია:ციფრული დისტრიბუცია
კატეგორია:ვიდეო თამაშების შექმნა
კატეგორია:საავტორო უფლებების დაცვის ტექნიკური საშუალება
ბურაო

**ბურაო** (, , ) — ქალაქი სომალის ჩრდილოეთში. სომალილენდის მიერ კონტროლირებადი ტოგდერის რეგიონის ადმინისტრაციული ცენტრი.

## გეოგრაფია 
ქალაქის კლიმატი — თბილი და მშრალია, როგორც სომალილენდის ჩრდილოეთის სხვა შიდა რაიონებში. ზაფხულში, ივნისიდან აგვისტოს ჩათვლით, დღის ტემპერატურა შეიძლება აიწიოს 35 °С-მდე, ხოლო ღამით დაიწიოს 25 °С-მდე. წლის დანარჩენ დროს ცოტათი გრილია, დღის საშუალო ტემპერატურა შეადგენს დაახლოებით 27 °С-ს, ხოლო ღამის — დაახლოებით 14 °С-ს. ნალექების წლიური ნორმა შეადგენს მხოლოდ 19 მმ-ს, რომელიც თითქმის სულ აპრილში, მაისში და სექტემბერში მოდის.

ქალაქში მოედინება სეზონური მდინარე ტოგდერი, რომელიც მას ჰყოფს ორ ნაწილად. ადგილი ქალაქის ახლოს წარმოადგენს შედარებით მოსწორებულ ნახევარუდაბნოს.

## მოსახლეობა 
2000 წლის მონაცემებით ქალაქის მოსახლეობის რაოდენობა შეადგენს დაახლოებით 120 400 ადამიანს. ასე რომ, ეს მეორე დიდი ქალაქია სომალილენდში ქალაქ ჰარგეისას შემდეგ. იმავე დროს, მოსახლეობის შესახებ მონაცემები შეიძლება იყოს არაზუსტი იმის გამო, რომ მოსახლეობის აღწერა აქ არ ჩატარებულა უკვე 20 წელზე მეტია. მოსახლეობას უპირველეს ყოვლისა შეადგენენ სომალური კლანის — ისაკის წარმომადგენლები.

## ინფრასტრუქტურა 
ქალაქს აქვს მუდმივი ელექტროენერგია. არსებობს წყალმომარაგება გრუნტის წყლების გამოყენებით. ქალაქში მოქმედებს აეროპორტი, რომელიც მდებარეობს დაახლოებით 1 კმ-ში ქალაქის ცენტრში არსებული ახალი ხიდიდან. ქალაქი ასევე ავტოგზით დაკავშირებულია პორტ ბერბერასთან ადენის ყურის სანაპიროზე.

## სქოლიო 
კატეგორია:სომალის ქალაქები
ბაქოს გუბერნია

**ბაქოს გუბერნია** (, ; 6 დეკემბერი, 1859 — 1920) — რუსეთის იმპერიის ადმინისტრაციულ-ტერიტორიული ერთეული ამიერკავკასიაში (შემდგომ — რუსეთის რესპუბლიკისა და აზერბაიჯანის დემოკრატიული რესპუბლის ნაწილი). ადმინისტრაციული ცენტრი — ქ. ბაქო. ფართობი 34,400 ვერსი², მოსახლეობა (1897 წ.) — 789,659 ადამიანი. ჩრდილოეთით ესაზღვრებოდა — დაღესტნის ოლქი, დასავლეთით — ელიზავეტპოლის გუბერნია, სამხრეთით — სპარსეთი. გუბერნიაში შედიოდა ბაქოს, შემახიის, გოგჩის, ჯევათის და ლენქორანის მაზრები.

## ისტორია
### რუსეთის იმპერია
1859 წელს, საგუბერნიო ქალაქ შემახის დამანგრეველ მიწისძვრასთან დაკავშირებით, 6 (18) დეკემბრის უმაღლესი ბრძანებულებით, შემახის გუბერნიის ადმინისტრაცია და იქ მდებარე ყველა პროვინციული დაწესებულება გადავიდა ბაქოში, რის გამოც ახალ გუბერნიას ბაქოს სახელი ეწოდა.

1860 წლის 18 ივლისს უმაღლესი ბრძანებულებით დერბენტის გუბერნიას გამოეყო ყუბის მაზრა და შეუერთდა ბაქოს გუბერნიას, ხოლო 1867 წელს ნუხის და შუშის მაზრები გამოეყო ბაქოს გუბერნიას და შეუერთდა ელიზავეტპოლის გუბერნიას.

### რუსეთის რესპუბლიკა
### აზერბაიჯანის დემოკრატიული რესპუბლიკა
1918 წლის 28 მაისს აზერბაიჯანმა გამოაცხადა დამოუკიდებლობა, რომლის ფარგლებშიც ბაქოს გუბერნია გახდა მისი ადმინისტრაციულ-ტერიტორიული ერთეული.

## რესურსები ინტერნეტში
* БАКИ́НСКАЯ ГУБЕ́РНИЯ
* ბროკჰაუზისა და ეფრონის ენციკლოპედიური ლექსიკონი 

## სქოლიო
კატეგორია:ბაქოს გუბერნია
გაროუე

**გაროუე** (, ) — ქალაქი სომალიში. ნუგალის რეგიონის ადმინისტრაციული ცენტრი. ასევე თვითგამოცხადებული სახელმწიფო პუნტლენდის დედაქალაქი.

ქალაქში მდებარეობს პრეზიდენტის სასახლე, პარლამენტის შენობა და სამთავრობო სამინისტროები. 2000 წლის მონაცემებით ქალაქის მოსახლეობის რაოდენობა შეადგენს დაახლოებით  57 300 ადამიანს. ეს მოსახლეობის რაოდენობით მესამე ქალაქია პუნტლენდის თვითგამოცხადებულ სახელმწიფოში ბოსასოს და გალკაიოს შემდეგ.

ქალაქში ყველაზე უფრო გავლენიანი კლანია *ისე მაჰამუდი*, რომელიც შედის *მაჯერტენის* კლანის შემადგენლობაში.

## გეოგრაფიული მდებარეობა 
გეოგრაფიულად გაროუე მდებარეობს პუნტლენდის ცენტრში. ის იმყოფება სომალის მთავარი ავტოგზის სიახლოვეს, რაც ქალაქს აძლევს გამდიდრების შესაძლებლობას. შედეგად, ჩვეულებრივი სოფლის დასახლებისგან ის გადაიქცა თვითგამოცხადებული სახელმწიფოს დედაქალაქად.

## სქოლიო 
კატეგორია:სომალის ქალაქები